**MØTEREFERAT**

**Brukerutvalget ved NAV Narvik**

**Møtedato: Torsdag 05.12.23 kl 12.00- 14.45**

**Møtested: NAV Narvik**

**Til stede:** **Medlemmer:** Ruth Pedersen, Nils Ragnar Jensen (på Teams), Reneè Tennås, Barbro Holmstad og Rudi Olsen

**Koordinator:** Karen Nyborg

**Frafall:** Jonas Holmstad og Marlene Føre Frantzen

**Saksliste:**

**BU - 25/23 Godkjenning av innkalling og saksliste**

**Vedtak:** Brukerutvalget godkjente innkalling og saksliste.

 Antall stemmer: 5

**BU - 26/23 Godkjenning av referat fra Brukerutvalgets møte 19.10.23**

**Vedtak:** Brukerutvalget godkjente referatet.

 Antall stemmer: 5

**BU - 27/23 Presentasjonsrunde ifm nytt medlem i Brukerutvalget**

Tilstedeværende medlemmer presenterer seg og sin rolle i Brukerutvalget for nytt medlem Renée Tennås.

 Renée presenterer seg og sin organisasjon LHL, hvor hun er leder for lokallaget i Narvik.

 LHL er en medlemsbasert og ideell pasientorganisasjon som ble stiftet i 1943.

LHL arbeider for mennesker med hjerte-, kar- og lungesykdommer, astma og allergi, hjerneslag og afasi samt deres pårørende.

Motto for organisasjonen er å gi mennesker et bedre liv og det arbeides med blant annet brukermedvirkning, folkeopplysning, rådgivningstjeneste, likepersonsarbeid mm.

Det er ca 54 000 medlemmer og 250 lokallag i hele landet. I Narvik er det lokallag både for Narvik og for Tysfjord, med henholdsvis ca 200 og 26 medlemmer.

Lokalt arbeides det med å skape gode møteplasser for medlemmene, for eksempel gjennom treningsgruppe og ull/ tull- gruppe på Alleèn, informasjon om ulike temaer på biblioteket samt slagkafè som nylig har startet opp.

Fremover har lokallaget flere planer, feks å opprette en kafè også for hjertesyke.

**BU – 28/23 Kort informasjon om Brukerutvalgets rolle**

V/ Rudi A. Olsen, leder NAV Narvik.

Lovfestet i 2006 at det skulle opprettes Brukerutvalg i NAV både sentralt, regionalt og lokalt. Brukerutvalget fungerer som et uavhengig organ i NAV- kontoret og medvirker gjennom brukerutvalgsmøter.

Viktig å tenke på bakgrunnen for at Brukerutvalget er opprettet og hvordan vi som medlemmer kan påvirke.

Via Brukerutvalget tas brukerrepresentantene med på råd og på den måten sikres brukermedvirkning samt at brukernes stemme kommer inn til NAV Narvik slik at vi kan bedre tjenestene til innbyggerne i kommunen.

Brukerutvalget velger selv hva som er ønskelig å sette søkelys på, ut fra behov samt innspill fra brukere eller pårørende.

For å få dette til må vi ha god kompetanse og gode arenaer, noe som vil gi bedre tjenester.

For NAV Narvik er det et stort ønske å få innspill til spennende og/ eller kreative prosjekter som skal gi bedre tjenester til innbyggerne.

Innspill fra medlem om at informasjon om Brukerutvalget bør være mer tilgjengelig på NAV Narvik og Narvik kommunes nettsider, og at det bør være en enkel måte å kunne gi innspill på.

Disse innspillene kan siles via leder før de tas opp i hele Brukerutvalget ved NAV Narvik.

Forslag om at det kan ligge en link til Brukerutvalget for de som logger seg inn på nav.no, uansett om man gjør det som privatperson eller arbeidsgiver.

Forslag om en ny artikkel/ pressemelding om Brukerutvalget i avisen Fremover i påvente av at informasjon på nettsider kommer på plass.

**BU - 29/23 Vara brukerrepresentanter**

Flere av brukerrepresentantene har kommet frem til at det ikke er behov for vara, noen skal undersøke litt mer før avgjørelse og noen har allerede vara på plass. Saken tas opp igjen på neste møte.

**BU - 30/23 Presentasjon av avdeling Marked og Muligheter ved NAV Narvik**

V/ Marianne G. Sørensen, avdelingsleder Marked & Muligheter ved NAV Narvik. Marianne opplyser at avdelingen består av 5 ulike team, som alle arbeider med ulike områder men som likevel passer godt sammen da fellesnevneren er at de alle arbeider for å finne muligheter for den enkelte bruker og de arbeider tett i arbeidsmarkedet.

Avdelingen har 18 ansatte med bred kompetanse samt ulik bakgrunn og fartstid i NAV.

I forhold til arbeidsmarkedet arbeides det med både rekrutteringsbistand, jobbmesser, samarbeidsavtaler med arbeidsgivere, informasjonsmøter hos bedrifter, jobbsøkerkurs, medvindkonferanse og bedriftsundersøkelser.

I tillegg er det viktig for avdelingen å være synlig i by- bildet og at kunnskapen om arbeidsmarkedet er stor.

Avdelingen benytter seg i stor grad av NAV sin verktøykasse i form av lønnstilskudd, arbeidstrening, mentor, inkluderingstilskudd, sommerjobbstilskudd, direktemeldte stillinger, ulike opplæringsløp samt jobbsmak.

Avdelingen arbeider blant annet med å hjelpe de som er uføretrygdet og ønsker å arbeide. Det arbeides derfor med en mulighetsmesse for de uføretrygdede, hvor ønsket er å ufarliggjøre det å arbeide selv om man mottar uføretrygd.

Formålet er å gi forståelig og riktig informasjon slik at vedkommende har kunnskap og tør ta en sjanse på å arbeide.

Innspill fra medlem i Brukerutvalget på også å invitere NAV Hjelpemiddelsentral til denne mulighetsmessen.

**BU - 31/23 Eventuelt**

Flere saker til dette punktet kom ila møtet.

 Det ble tid til å gjennomgå fire av disse, den siste saken utsettes til neste møte.

 **Sak 31/ 23- 1**

 Rudi informerer om KI, og at NAV Narvik har valgt å anskaffe et program for ett år fom 01.01.24. Programmet leveres av Candeno, gjelder for kommunale brukergrupper og er en hjelp både for brukere og veiledere ved NAV Narvik.

 Programmet er en hjelp for brukere ifm å skrive søknad på ledig stilling, og veileder kan også logge seg på for å se hva bruker har lagt inn samt hjelpe ved behov.

 Rudi opplyser at det er et ønske om å invitere medarbeidere ved NAV Narvik til et senere møte i Brukerutvalget for å forklare om programmet.

 **Sak 31/23- 2**

 LHL Narvik v/ slagkafèen ønsker å invitere NAV Narvik til å møte på slagkafèen for å prate med brukerne av kaféen samt å høre deres positive og negative erfaringer med NAV som igjen kan tas tilbake til kontoret ifm utviklingsarbeid.

 Rudi takker ja til dette og LHL skal komme tilbake med invitasjon og tidspunkt.

 Innspill fra medlem i Brukerutvalget at det bør være med 1 person fra NAV og 1 person fra Brukerutvalget med til kaféen, for å sikre at de forskjellige perspektivene er representert.

 **Sak 31/23- 3**

 FFO Narvik planlegger mulighet for varmtvannsbasseng. Det skal avholdes et møte om dette 18.01.24 kl 18 og FFO ønsker at NAV Narvik kan ha innspill på møtet ifht tall på hvordan et slikt varmtvannsbasseng kan være samfunnsøkonomisk for kommunen.

 Rudi takker ja til dette og ber om en bestilling fra FFO på hvilke type tall mm som ønskes presentert av NAV i møtet.

 **Sak 31/23- 4**

 Neste møte i Brukerutvalget blir 27.02.24 fra kl 12.

 Forslag om at kompetansesenteret ved NAV Narvik inviteres inn i møtet for å presentere det de arbeider med. Koordinator Karen inviterer kompetansesenteret inn i møtet.

 Utsettes til neste møte i Brukerutvalget:

* Behandlingstider NAV

**Kontaktinformasjon medlemmer i Brukerutvalget ved NAV Narvik**

Marlene Frantzen : 95 25 84 79 – Marlene\_frantzen@hotmail.com

Nils Ragnar Jensen : 90 03 68 14 – nrj@narvikguten.no

Ruth Pedersen : 91 30 31 55 – ruthpede53@gmail.com

Jonas Holmstad : 47 70 06 77 - jonasholmstad14@gmail.com

Barbro Holmstad : 99 56 32 58 – batholms@online.no

Renée Tennås : 90 58 01 26 – renee.tennas@lhl.no

Rudi Olsen : 92 63 68 39 – rudi.andre.olsen@nav.no

Karen Nyborg : 41 26 72 17 – karen.nyborg@nav.no